«Қарттарымыз - асыл қазынамыз!»

 Бұл мереке – сұлу табиғатымыздың мол өнім беретін , күннің жұмсақ сәулесімен қуантатын , алтын күз шағымен тұспа – тұс келетін кезең.Біз өнеге тұтып, әлі де ақыл – кеңес, тәжірибе алатын, өмірдің небір қиындықтарын қайыспай жеңе білген аға ұрпақтарымызға бас иетін күн. Қариялар халқымыздың өткені мен бүгіні, тұнып жатқан тарихымыз «Қарттары бар елдің қазынасы бар» деген аталы сөз осыдан қалса керекті. Үлкенді сыйлау, оларға құрмет көрсету ата- бабадан келе жатқан салтымыз.
1 қазан қарттар күніне орай Оқушылар сарайының "Жас Ұлан" ұйымының Ұланбасылары мен Жас ұландықтардың ұйымдастырумен «Қарттарымыз - асыл қазынамыз!» атты іс - шарасы өтті. Іс-шара барысында Ұланбасылар мен Жас Ұландықтар Балқаш қаласының қарт тұрғындарын мерекемен құттықтау үшін қала көшелеріне шықты. Жас ұландықтардан құралған топ қарт кісілердін үйіне барып, көмек көрсетіп, шағын сыйлықтарын тарту етті. Жас ұландықтар  шын тілектерін білдіріп,  еңбектің  зейнетін көріп отырған шақта әр ұрпаққа игілік пен ізгіліктің, пайым-парасаттың үлгісін танытқаны  үшін алғыстарын білдірді. Қарт қарияларда оқушыларға шынайы ризашылығын білдіріп, өмірде үлкен табыс тілеп,  еліміздің мәртебесі биіктеп, ел-жұртымыздың, келер ұрпақтың,  береке-бірлігі таси беруін тіледі. Бүгінгі жас, ертеңгі - қария. Мұны әр бір қазақ азаматтары жадында сақтап, көңілге түйіп, атасыз үйлері - батасыз, анасыз үйлері - панасыз қалатынын ескерген дұрыс. Қарттарымыз бағасыз байлық, төрімізде отыруының өзі бір бақыт.. Сондықтан ақсақалдарымыздың қадіріне жетіп, құрметтейік, бас иеиік, өмір бойы борыштар екенімізді ұмытпайық!

 "Оқушылар сарайы"КМҚК

"Жас Ұлан" ұйымының үйлестірушісі

Тойшыбек А.А.